Lea Kõiv

Lea Kõiv (sündinud 22. oktoobril 1961) on eesti ajaloolane ja arhivaar, alates 1996. aastast Tallinna Linnaarhiivi juhataja asetäitja.

Astus Tartu Ülikooli 1979 ja lõpetas selle ajaloo erialal 1984. Ta kaitses 2006. aastal magistritöö "Johannes Gutslaff ja tema "Lühike teade ja õpetus"", juhendaja Tiit Rosenberg. 2022. aasta jaanuarikuus kaitses ta samas doktoritöö teemal "Kirikukorraldus ja vaimulik elu rootsiaegses Tallinnas", juhendajaks Enn Küng.

Uurib peamiselt kirikulugu ja usuelu 17. sajandi Eestis, samuti Tallinna Linnaarhiivi ajalugu. On koostanud ise ja koostöös teistega mitmeid Tallinna Linnaarhiivi väljaandeid.

Teosed 
 Tallinn tules. Dokumente ja materjale Tallinna pommitamisest 9./10. märtsil 1944. Koostanud Jüri Kivimäe ja Lea Kõiv. Tallinna Linnaarhiivi Toimetised 2. Tallinn 1997. 
 Books and Libraries in the Baltic Sea Region from the 16th to the 18th Century = Bücher und Bibliotheken im Ostseeraum vom 16. bis zum 18. Jahrhundert. Koostanud Tiiu Reimo, Lea Kõiv. Tallinn, 2006.
 Ex archivo civitatis. Tallinna Linnaarhiivi ajaloost. Koostaja Lea Kõiv. Tallinna Linnaarhiivi Toimetised 12. Tallinn, 2008.
 Die Archive Estlands im europäischen Kontext. Vorträge der Konferenz im Tallinner Stadtarchiv vom 15. bis zum 16. September 2005 / Estonian archives in the European context. Koostaja Lea Kõiv. Tallinn, Eesti Arhivaaride Ühing, 2012
 Tallinna ajaloo lugemik. Dokumente 13.-20. sajandini. Koostanud Tiina Kala, Juhan Kreem, Lea Kõiv, Kalmer Mäeorg, Anu Mänd, Triin Parts. Tallinna Linnaarhiivi Toimetised 14. Tallinn, 2014.

Isiklikku 
Alates 1985. aastast abielus eesti ajaloolase Mait Kõivuga.
Laulja ja riigiametnik Epp Kõiv on nende tütar, nagu on seda ka filosoof Riin Kõiv.

Välislingid 
 Lea Kõiv Eesti Teadusinfosüsteemis

Eesti ajaloolased
Eesti arhivaarid
Tartu Ülikooli ajalooteaduskonna vilistlased
Sündinud 1961